open-index/open-wikipedia-markdown huggingface dataset:
Záhradná (prítok Selčianskeho potoka)

**Záhradná** je potok v regióne Horehronie na území obce Selce v okrese Banská Bystrica v Banskobystrickom kraji. Je ľavostranným prítokom Selčianskeho potoka a má dĺžku . Je vodným tokom IV. rádu.  

## Prameň
Pramení v  v centrálnej časti územia obce Selce, v lesnom extraviláne na svahu lesa *Dubiny*. Patrí do okresu Banská Bystrica v Banskobystrickom kraji a nachádza sa v geomorfologickom celku Zvolenská kotlina v geomorfologickom podcelku Bystrické podolie.
## Opis toku
Od prameňa tečie západným smerom cez lesný extravilán, veľkým oblúkom postupne mení smer na západ, severozápad, západ, juhozápad až juh, v  priberá bezmenný pravostranný prítok, preteká úzkou strmou dolinou a poniže lesa *Čachovo* v Selciach ústi v  do Selčianskeho potoka ako jeho ľavostranný prítok. 
Vodný tok *Záhradná* má iba jeden bezvýznamný bezmenný prítok.

## Pôvod názvu
Vodný tok *Záhradná* na území obce Selce má pôvod v apelatíve *záhrada*, v priestore ktorých preteká. Z apelatíva *záhrada* kombináciou s formantom *-ná* v ženskom gramatickom rode bolo utvorené jednoslovné hydronymum v podobe *Záhradná* ako súčasť veľmi početnej skupiny názvov v slovenskej toponymii, najmä hydronymii.   

Názov vodného toku *Záhradná* bol štandardizovaný v roku 1987.
V priestore slovenskej hydronymie potokov hydronymum *Záhradná* je jedinečným hydronymom (február 2022).  
## Referencie

 
Kategória:Vodné toky v okrese Banská Bystrica 
Kategória:Potoky na Slovensku 
Kategória:Vodné toky vo Zvolenskej kotline
Burkov vrch

**Burkov vrch** (; ) je vrch v pohorí Moravsko-sliezske Beskydy. Leží na slovensko-českej hranici, nad obcou Klokočov, približne  severozápadne od mesta Čadca. 

## Poloha
Nachádza sa na severozápadnom okraji slovenskej časti pohoria, v geomorfologickom podcelku Zadné hory (na Slovensku) a Lysohorská hornatina (v Česku). Vrch leží na slovensko-českej hranici, na pomedzí Žilinského a Moravsko-sliezskeho kraja a okresov Čadca a Frýdek-Místek. Zasahuje na katastrálne územie obce Olešná a Horní Lomná. Najbližšími sídlami sú severne ležiaca obec Horní Lomná a juhozápadne situovaný Hrubý Buk, miestna časť obce Klokočov. Južným smerom sa nachádza obec Olešná a juhovýchodne osady obce Raková. Vrch patrí do Chránenej krajinnej oblasti Kysuce.

## Opis
Burkov vrch je súčasťou hraničného hrebeňa, ktorý vedie z Veľkého Polomu () západným smerom na Malý Polom (). Severným smerom sa nachádza Polana () a Čerčok (), východne susedí Muřinkový vrch () a Veľký Polom, južným smerom Hlinené () a západným Tyňok (), Uhorská (), Čuboňov () a Malý Polom. Hrebeňom vedie rozvodie Čierneho a Baltského mora; južné časti hrebeňa odvodňuje potok Olešnianka do Kysuce v povodí Váhu, voda zo severných svahov odteká riečkou Lomná do Olše v povodí Odry. Vrchol severným smerom traverzuje hrebeňový značený chodník.

### Výhľady
Samotný vrchol pokrýva súvislý les, no na svahoch je viacero odlesnených miest, umožňujúcich obmedzený rozhľad. Z vhodných lokalít s nižšou vegetáciou je vidieť okolité Moravsko-sliezske Beskydy, Turzovskú vrchovinu, Javorníky, pri vhodných podmienkach aj Malú Fatru, Oravskú Maguru, Oravské, Kysucké a Sliezske Beskydy.

## Prístup
Značená hrebeňovka vrchol obchádza severným smerom, no krátkym odbočením umožňuje prístup naň.
 
* po  červenej turistickej značke hlavným hrebeňom:
** od západu z rázc. Biely Kríž cez Malý Polom 
** od východu z obce Mosty u Jablunkova cez Veľký Polom
* po  žltej značke z obce Horní Lomná cez Muřinkový vrch
* po  modrej značke:
** z rázc. Klokočovské skálie cez Uhorskú
** z rázc. Korcháňovci (Raková) cez Veľký Polom
* po  zelenej značke z rázc. Vrchpredmier (Klokočov) cez Uhorskú

## Referencie

## Pozri aj
* Moravsko-sliezske Beskydy
* Zadné hory
* Zoznam vrcholov v Moravsko-sliezskych Beskydách

## Externé odkazy
* Poloha na turistickej mape

Kategória:Vrchy v Moravsko-sliezskych Beskydách
Kategória:Vrchy v okrese Čadca
Kategória:Tisícovky na Slovensku
Kategória:Tisícovky v Česku
Kategória:Olešná (okres Čadca)
Kategória:Vrchy v okrese Frýdek-Místek
Kategória:Horní Lomná
Kategória:Lysohorská hornatina
Čuboňov

**Čuboňov** (; ) je vrch v pohorí Moravsko-sliezske Beskydy. Leží na slovensko-českej hranici, nad obcou Klokočov, približne  severozápadne od mesta Čadca. 

## Poloha
Nachádza sa na severnom okraji slovenskej časti pohoria, v geomorfologickom podcelku Zadné hory (na Slovensku) a Lysohorská hornatina (v Česku). Vrch leží na slovensko-českej hranici, na pomedzí Žilinského a Moravsko-sliezskeho kraja a okresov Čadca a Frýdek-Místek. Zasahuje na katastrálne územie obce Klokočov a Horní Lomná. Najbližšími sídlami sú severovýchodne ležiaca obec Horní Lomná a južne situované miestne časti Klokočova. Vrch patrí do Chránenej krajinnej oblasti Kysuce a veľká časť masívu leží v národnej prírodnej rezervácii Malý Polom.

## Opis
Čuboňov je súčasťou hraničného hrebeňa, ktorý vedie zo severne ležiaceho vrchu Malý Polom () a pokračuje na východ k dominantnému Veľkému Polomu (). Západným smerom sa nachádza Polomka (), južne je sedlom oddelená Uhorská () a Vrchpredmier (), východne sa nachádza Tyňok (), Burkov vrch (), Čerčok () a Veľký Polom a severným smerom leží sedlom oddelený Malý Polom a Kozí hřbety (). Hrebeň tvorí rozvodie Čierneho a Baltského mora; juhovýchodné svahy odvodňuje potok Olešnianka, západné Predmieranka, obe smerujúce do Kysuce v povodí Váhu, severovýchodné svahy sú pramennou oblasťou riečky Lomná v povodí Olše a Odry. Vrchol východným smerom traverzuje hrebeňový značený chodník, južnou časťou vrcholu vedie chodníky z Klokočova.

### Výhľady
Nesúvislý riedky lesný porast vrcholovej časti umožňuje sčasti obmedzený rozhľad. Z vhodných miest je vidieť okolité Moravsko-sliezske Beskydy, časť Turzovskej vrchoviny a Javorníky, pri vhodných podmienkach aj Strážovské vrchy, Malú Fatru, Oravskú Maguru, Oravské, Kysucké a Sliezske Beskydy.

## Prístup
Značená hrebeňovka vrchol obchádza východným úbočím, preto prístup je vhodnejší po  modrej značke, ktorá vedie v blízkosti najvyššej časti Čuboňova.
 
* po  červenej turistickej značke hlavným hrebeňom:
** od severozápadu z rázc. Biely Kríž cez Malý Polom 
** od východu z vrchu Veľký Polom cez Burkov vrch
* po  modrej značke:
** od juhu z rázc. Klokočovské skálie cez Uhorskú
** od severovýchodu z obce Horní Lomná cez Malý Polom
* po  zelenej značke z rázc. Vrchpredmier (Klokočov) cez Uhorskú

## Referencie

## Pozri aj
* Moravsko-sliezske Beskydy
* Zadné hory
* Zoznam vrcholov v Moravsko-sliezskych Beskydách

## Externé odkazy
* Poloha na turistickej mape

Kategória:Vrchy v Moravsko-sliezskych Beskydách
Kategória:Vrchy v okrese Čadca
Kategória:Tisícovky na Slovensku
Kategória:Tisícovky v Česku
Kategória:Klokočov (okres Čadca)
Kategória:Vrchy v okrese Frýdek-Místek
Kategória:Horní Lomná
Kategória:Lysohorská hornatina
Slovenská slacklinová asociácia

**Slovenská slacklinová asociácia, o.z.** je slovenské občianske združenie zamerané na aktivity súvisiace so slacklinom.

## Dejiny
Myšlienka založiť združenie skrsla v roku 2020 a po prípravách bolo združenie zaregistrované Ministerstvom vnútra Slovenskej republiky 15. októbra 2021. Prípravný výbor tvorili Ľubomír Varga, Oliver Bóna a Samuel Hraško, pričom na prvotných prípravách a komunikácií sa tiež podieľali Ivo Capko a Martina Valovičová.

## Stav slacklinu na Slovensku
Jednými z priekopníkov slacklinu na Slovensku boli bratia Sedlákovci, ktorí začali dokonca distribuovať značku Gibbon. Slackline avšak dlho neprerazil medzi širokú verejnosť a zostal iba pri jednotlivcoch a malých skupinkách, ktorí sa snažili stretávať, trénovať a niektorí aj vymýšľať nové projekty. Komunita preto nie je veľká a navyše v zime vždy niekto z komunity odíde a na jar niekto nový príde. Preto nemožno ani povedať presný údaj o tom, koľko ľudí na Slovensku praktikuje slackline, no podľa približného odhadu môže ísť o stovky slacklinerov, ktorí pravidelne trénujú v letných mesiacoch na Slovensku. Highlinerov je iba niekoľko desiatok.

Leto sa vyznačuje väčším záujmom o slackline, najmä v parkoch väčších miest. Napríklad v Bratislave sa športovci zvyknúť stretávať každú stredu po práci v Sade Janka Kráľa a napínajú krátke, ale aj dlhé popruhy do 130 metrov. Menšie skupiny slacklinerov trénujú aj disciplínu highline. Popri parkoch v mestách sa na lajny chodí do slovenských hôr a údolí, napríklad do Malých Karpát, Súľova, Manína, Demänovskej doliny alebo do Tatier.

## Referencie

## Externé odkazy
* Webové sídlo združenia
* Stránka združenia na sociálnej sieti Facebook
Dar Gaj

**Dar Gaj** (, Kyjev, Ukrajina) je ukrajinská režisérka, scenáristka a producentka, bývajúca v Indii. Je známa prácou na filmoch *[[Teen Aur Aadha]]* a *[[Namdev Bhau: In Search of Silence]]*.

## Životopis
Dar sa narodila v Kyjeve, na dnešnej Ukrajine. Na Národnej univerzite v Kyjeve-Mohyla Akadémii získala bakalársky titul a magisterský titul z filozofie s vedľajším zameraním na film a divadlo. Neskôr bola pozvaná do Indie, aby režírovala divadelné hry na škole Scindia School v meste Gwalior. Vyučovala tiež scenáristiku a váženie si filmov [film appreciation] na Whistling Woods International Institute v Bombaji.

## Filmografia

## Referencie

## Zdroj

## Externé odkazy
* 

Kategória:Ukrajinské filmové režisérky
Kategória:Ukrajinskí filmoví producenti
Kategória:Ukrajinskí scenáristi
Kategória:Osobnosti z Kyjeva
Salvádorské národné futbalové mužstvo

**Salvádorské národné futbalové mužstvo** reprezentuje Salvádor na medzinárodných futbalových akciách, ako sú Majstrovstvá sveta a Zlatý pohár CONCACAF.

## História
Futbalový zväz bol založený v roku 1935. Salvádor sa dvakrát kvalifikoval na Majstrovstvá sveta. Prvýkrát v roku 1970 a druhýkrát sa predstavil na Majstrovstvách sveta vo futbale 1982. V oboch prípadoch skončili v skupine. Na MS sa Salvádor pričinil na historicky najvyššej výhre v dejinách MS. Maďarsko v skupine zvíťazilo nad Salvádorom 10:1 čo je najvyššie víťazstvo na MS. Na Zlatom pohári CONCACAF sa predstavujú pravidelne. Ich najväčší úspech je druhé miesto v roku 1963 a 1981.

**Zápasy Salvádoru na Majstrovstvách sveta**

MS 1970: Skupina - Belgicko (0:3), Mexiko (0:4), Sovietsky zväz (0:2)

MS 1982: Skupina - Maďarsko (1:10), Belgicko (0:1), Argentína (0:2)

**Bilancia**: 0 výhier, 0 remíz, 6 prehier

## Majstrovstvá sveta

## Zlatý pohár CONCACAF

## [[Liga národov CONCACAF]]

## Externé odkazy
https://www.fifa.com/about-fifa/associations/SLV

## Zdroj

Kategória:Národné futbalové mužstvá
Kategória:Futbal v Salvádore
Kategória:Salvádorské národné družstvá
Zoë Kravitzová

**Zoë Isabella Kravitz** (* 1. december 1988, Los Angeles, Kalifornia, USA) je americká herečka, speváčka a modelka. Je dcérou Lennyho Kravitza a Lisy Bonet.

## Detstvo a mladosť
Kravitzová sa narodila v Los Angeles, v Kalifornii, herečke Lisy Bonet a hudobníkovi Lennymu Kravitzovi. Obaja jej rodičia, sú zmiešaného afroamerického a židovského pôvodu. Keď mala Kravitzová päť rokov, jej rodičia sa rozviedli. Do jedenástich rokov žila so svojou matkou, neskôr sa presťahovala do Miami k otcovi a s matkou sa stretávala najmä cez leto. Má tiež dvoch mladších nevlastných súrodencov z maminej strany.

Študovala herectvo a bojovala s anorexiou a bulímiou od strednej školy až do veku dvadsaťštyri rokov. 

## Kariéra
Jej prvá filmová skúsenosť prišla v roku 2007, vo filme *Bez výhrad*, kde stvárnila opatrovateľku, ktorú si najala Catherine Zeta-Jones. V rovnakom roku mala vedľajšiu úlohu vo filme *Moje druhé Ja*, po boku Jodie Foster.

V roku 2011 sa pripojila k hereckému obsadeniu ako James McAvoy, Kevin Bacon, Michael Fassbender či January Jones vo filme *X-Men: Prvá trieda*. V rovnakom roku hosťovala v televíznom seriály *[[Californication – Orgie v Kalifornii|Californication - Orgie v Kalifornii]]*, kde sa objavila v ôsmych epizódach. 

Objavila sa tiež vo filme *[[Fantastické zvery a ich výskyt (film)|Fantastické zvery a ich výskyt]]* z roku 2016 a zahrala si aj v pokračovaní, z roku 2018. V rokoch 2017 až 2019 si zahrala v televíznom *Veľké malé klamstvá*. Za svoj herecký výkon v televíznom seriály získala nominácie na SAG Awards, či Black Reel Awards. V roku 2020 si zahrala hlavnú úlohu v televíznom seriály *High Fidelity*. 

V roku 2022 si po boku Roberta Pattisona, zahrala v novodobom spracovaní filmu *Batman*, ktorý získal pozitívne hodnotenie.

## Súkromný život
Jej partnerom bol herec Ezra Miller, počas natáčania filmu *Beware the Gonzo*, z roku 2010. Neskôr randila s hercom Pennom Badgleyim. 

V roku 2019 sa vydala za Karla Glusmana. Ich manželstvo sa skončilo rozvodom v roku 2021. 

## Zdroj

Kategória:Osobnosti z Los Angeles
Kategória:Televízne herečky USA
Kategória:Filmové herečky USA
Kategória:Dabingové herečky USA
Kategória:Hudobníci USA
Kategória:Osobnosti USA afroamerického pôvodu
Peter Justin Topoľský

MUDr. **Peter Justin Topoľský** (* 19. november 1951, Bratislava – † 18. december 2020, Bratislava) bol slovenský moderátor, spevák a herec. Vyštudoval zubné lekárstvo, avšak stomatologickému povolaniu sa nevenoval.

Ešte ako deväťročný účinkoval v televíznom filme Tajomstvo železnej debny (1963). Dlhoročne sa venoval hudbe a pôsobil v divadle Semafor. Po emigrácii do USA pôsobil v New Yorku. V roku 1996 spolupracoval s TV Markízou na relácii Hvezdáreň a neskôr mal vlastnú reláciu Ako chutí svet, s ktorou získal päť ocenení na medzinárodnom filmovom a rozhlasovom festivale o gastronómii Znojemský hrozen.

## Referencie

Kategória:Osobnosti z Bratislavy
Kategória:Slovenskí moderátori
Kategória:Slovenskí speváci
Kategória:Slovenskí herci
Depaul Slovensko

**Depaul Slovensko** je nezisková organizácia poskytujúca verejnoprospešné služby pre ľudí bez domova. Depaul Slovensko je súčasťou medzinárodnej skupiny Depaul International ktorá pôsobí aj v Anglicku, Írsku, USA, Ukrajine a Francúzsku. Názov organizácie je spojený s francúzskym rímskokatolíckym kňazom a rehoľníkom Vincentom de Paulom.

## Služby
Služby Depaul sú dostupné všetkým bez žiadnych ďalších podmienok, aj ľuďom pod vplyvom alkoholu, drog, v zlom zdravotnom stave, psychicky chorí, bez dokladov, bez finančných prostriedkov a v iných životných situáciach. V zariadeniach Depaul poskytujú ľuďom bez domova stravu, nocľah, šatstvo, hygienu, ošetrenie rán, prístup k zdravotnej pomoci, sociálne poradenstvo, pomoc pri vybavení dokladov, hľadanie práce a ubytovania, riešenie dlhov, vybavenie sociálnych dávok a pomoc pri hľadaní dlhodobého riešenia vzniknutej situácie.

## Projekty

#### Terénne práce blahoslavenej Rozálie Rendu
V rámci terénnych prác blahoslavenej Rozálie Rendu organizácia denne vyhľadáva a navštevuje ľudí v ich príbytkoch a na ulici a snaži sa zlepšiť ich situáciu.

#### Integračný projekt
Depaul Slovensko prostredníctvom integračného projektu vyhľadáva a snaží sa sprostredkovať bývanie ľuďom bez domova.

#### Komunitné organizovanie
Organizovaním podujatí, workshopov a iných akcií organizácia vytvára priestor pre stretnutia klientov, ich socializáciu a pozorovaním sa snažia odhaliť individuálne situácie ktoré sa snažia riešiť systémovo na úrovni samospráv, ministerstiev a prostredníctvom zmien v zákonoch. Zmyslom všetkých týchto činností je začlenenie ľudí ktorým organizácia pomáha naspäť do spoločnosti.

## Zariadenia

* Ošetrovňa svätej Alžbety
* Terénna práca svätej Rozálie Rendu
* Útulok a Zariadenie opatrovateľskej služby svätej Lujzy de Marillac
* Nocľaháreň a Útulok svätého Vincenta de Paul

## Referencie

## Externé odkazy
* Oficiálna stránka

Kategória:Charita
Kategória:Neziskové organizácie
Kategória:Organizácie založené v 2006
Uhorská

**Uhorská** () je vrch v pohorí Moravsko-sliezske Beskydy. Leží nad obcou Klokočov, približne  severozápadne od mesta Čadca. 

## Poloha
Nachádza sa v strede slovenskej časti pohoria, v geomorfologickom podcelku Zadné hory. Vrch leží v Žilinskom kraji, v okrese Čadca a zasahuje na katastrálne územie obce Klokočov. Najbližším sídlom je južne a západne ležiaca obec Klokočov. Vrch patrí do Chránenej krajinnej oblasti Kysuce. 

## Opis
Uhorská je súčasťou rázsochy, ktorá vybieha z masívu Čuboňova () v hlavnom hrebeni. Západným smerom sa nachádza Súľov () a Sulov (), severne je sedlom oddelený Čuboňov, Malý Polom () a Polomka (), východne Tyňok (), Burkov vrch () a Veľký Polom () a južným smerom Hlinené () a Javorová (). Vrch leží v povodí Kysuce; západné a južné svahy odvodňuje Predmieranka, voda z východných odteká do potoka Olešnianka. Vrcholovou časťou vedie značený chodník z Vrchpredmiera.

### Výhľady
Súvislý lesný porast vrcholovej časti neumožňuje rozhľad, no na svahoch je niekoľko horských lúk s nízkou vegetáciou. Z vhodných miest je tak vidieť okolité Moravsko-sliezske Beskydy, Javorníky a časť Turzovskej vrchoviny, pri vhodných podmienkach aj Strážovské vrchy, Malú Fatru, Oravskú Maguru, Oravské, Kysucké a Sliezske Beskydy.

## Prístup
Samotným vrcholom nevedie značený chodník, no v jeho blízkosti vedie  zelená značka, ktorá pokračuje na Čuboňov.
 
* po  zelenej značke z rázc. Vrchpredmier (Klokočov) do sedla Uhorská
* po  modrej značke od juhu z rázc. Klokočovské skálie (Klokočov) do sedla Uhorská
* po  červenej turistickej značke hlavným hrebeňom a cez sedlo Uhorská:
** od severozápadu z rázc. Biely Kríž cez Malý Polom a Čuboňov
** od východu z vrchu Veľký Polom cez Burkov vrch

## Referencie

## Pozri aj
* Moravsko-sliezske Beskydy
* Zadné hory
* Zoznam vrcholov v Moravsko-sliezskych Beskydách

## Externé odkazy
* Poloha na turistickej mape

Kategória:Vrchy v Moravsko-sliezskych Beskydách
Kategória:Vrchy v okrese Čadca
Kategória:Tisícovky na Slovensku
Kategória:Klokočov (okres Čadca)
Záhradný potok

**Záhradný potok** je potok v regióne Zemplín na území obce Stakčín v okrese Snina v Prešovskom kraji. 

Nachádza sa v geomorfologickom celku Bukovské vrchy a geomorfologickom podcelku Bukovce. Je ľavostranným prítokom Cirochy a má dĺžku . Je vodným tokom VII. rádu.  

## Prameň
Pramení v  vo východocentrálnej časti územia obce Stakčín, v lesnom extraviláne na juhozápadnom svahu vrchu Kučalata (). 

## Opis toku
Od prameňa tečie západným smerom cez lesný extravilán, veľkým oblúkom a postupne mení smer na juhozápad, západ a severozápad. Priberá viacero bezmenných prítokov a popri lese *Záhrady* a *Brište* pokračuje v západnom smere k ústiu do rieky Cirochy () ako jej ľavostranný prítok.

## Pôvod názvu
Vodný tok *Záhradný potok* na území obce Stakčín má pôvod v toponyme lesa *Záhrady*, v priestore ktorého preteká. Z toponyma kombináciou s formantom *-ný* a všeobecným podstatným menom potok s významom *menší prirodzený vodný tok*, bolo utvorené dvojčlenné hydronymum atributívneho typu (dvojčlenný determinatívny názov so zhodou), zložený z prídavného mena a z podstatného mena v podobe *Záhradný potok* ako súčasť veľmi početnej skupiny názvov v slovenskej toponymii, najmä hydronymii.   

Názov vodného toku *Záhradný potok* bol štandardizovaný v roku 1990. V priestore slovenskej hydronymie potokov hydronymum *Záhradný potok* je jedinečným hydronymom (marec 2022).  

## Referencie

 
Kategória:Vodné toky v okrese Snina 
Kategória:Potoky na Slovensku 
Kategória:Vodné toky v Bukovských vrchoch
Národné futbalové mužstvo Antiguy a Barbudy

**Národné futbalové mužstvo Antiguy a Barbudy** reprezentuje Antiguu a Barbudu na medzinárodných futbalových akciách, ako sú Majstrovstvá sveta a Zlatý pohár CONCACAF.

## História
Futbalový zväz bol založený v roku 1928. Antigua a Barbuda sa nikdy nekvalifikovala na Majstrovstvá sveta vo futbale alebo na Zlatý pohár CONCACAF. Sú členmi Karibskej futbalovej únie (CFU).

## Majstrovstvá sveta

## Zlatý pohár CONCACAF

## Liga národov CONCACAF

## Zdroj

Antigua a Barbuda
Kategória:Futbal na Antigue a Barbude
Kategória:Národné družstvá Antiguy a Barbudy
Bahamské národné futbalové mužstvo

**Bahamské národné futbalové mužstvo** reprezentuje Bahamy na medzinárodných futbalových akciách, ako sú Majstrovstvá sveta a Zlatý pohár CONCACAF.

## História
Futbalový zväz bol založený v roku 1967. Bahamy sa nikdy nekvalifikovali na Majstrovstvá sveta vo futbale  alebo na Zlatý pohár CONCACAF. V rebríčku FIFA sú Bahamy až v tretej stovke (201. miesto).

## Majstrovstvá sveta

## Zlatý pohár CONCACAF

## Liga národov CONCACAF

## Externé odkazy
https://bahamasfa.net/ 

## Zdroj

Kategória:Národné futbalové mužstvá
Kategória:Futbal na Bahamách
Kategória:Bahamské národné družstvá
Národné futbalové mužstvo Amerických Panenských ostrovov

**Národné futbalové mužstvo Amerických Panenských ostrovov** reprezentuje Americké Panenské ostrovy na medzinárodných futbalových akciách, ako sú Majstrovstvá sveta a Zlatý pohár CONCACAF.

## História
Futbalový zväz bol založený v roku 1987. Americké Panenské ostrovy sa nikdy nekvalifikovali na Majstrovstvá sveta vo futbale alebo na Zlatý pohár CONCACAF. Národný tím patrí medzi najhoršie tímy na svete. Momentálne im patrí až 207. miesto v rebríčku FIFA.

## Majstrovstvá sveta

## Zlatý pohár CONCACAF

## Liga národov CONCACAF

## Zdroj

Americké Panenské ostrovy
Futbal
Anguillské národné futbalové mužstvo

**Anguillské národné futbalové mužstvo** reprezentuje Anguillu na medzinárodných futbalových akciách, ako sú Majstrovstvá sveta a Zlatý pohár CONCACAF.

## História
Futbalový zväz bol založený v roku 1990. Anguilla sa nikdy nekvalifikovala na Majstrovstvá sveta vo futbale alebo na Zlatý pohár CONCACAF. V rebríčku FIFA im patrí momentálne až 209. miesto. Za týmto tímom je v rebríčku už iba .

## Majstrovstvá sveta

## Zlatý pohár CONCACAF

## Liga národov CONCACAF

## Zdroj

Kategória:Národné futbalové mužstvá
Kategória:Futbal v Anguille
Kategória:Anguillské národné družstvá
Národné hnutie (Island)

**Národné hnutie** (isl. *Þjóðvaki*) bola sociálnodemokratická politická strana, ktorá pôsobila na Islande v rokoch 19952000.

Založila ho Jóhanna Sigurðardóttir pred parlamentnými voľbami v roku 1995. Podľa prieskumov verejnej mienky malo hnutie pred voľbami výraznú podporu, avšak napokon získalo len 7,15 % platných hlasov a teda dosiahlo štyri mandáty v Althingu (parlamente). Utvorilo parlamentnú skupinu so Sociálnodemokratickou stranou (*Alþýðuflokkurinn*) a podieľalo sa na sformovaní Sociálnodemokratickej aliancie (*Samfylkingin*) v roku 2000. Následne bolo hnutie rozpustené.

## Referencie

Kategória:Politické strany na Islande
Zalužiansky potok

**Zalužiansky potok** je potok v regióne Malohont na území obcí Hrnčiarska Ves  a Hrnčiarske Zalužany v okrese Poltár v Banskobystrickom kraji. 
Nachádza sa v geomorfologickom celku Juhoslovenská kotlina v geomorfologickom podcelku Lučenská kotlina. Je ľavostranným prítokom Suchej a má dĺžku . Je vodným tokom IV. rádu.  

## Prameň
Pramení v  v juhovýchodnej časti územia obce Hrnčiarska Ves, v priestore niekdajšej samostatnej obce Veľká Suchá, dnes časti obce Hrnčiarska Ves, v poľnohospodárskom extraviláne severne od samoty *Nižný Koplalov*. 

## Opis toku
Od prameňa tečie juhozápadným smerom cez poľnohosppodársky extravilán, stáča sa na juh, preteká cez osadu *Nižný Koplalov*, mení smer na juhovýchod a na juh, preteká cez poľnohospodársky extravilán, v  priberá bezmenný ľavostranný prítok a zároveň vteká na obecnú hranicu medzi obcami Hrnčiarska Ves a Hrnčiarske Zalužany, ktorú na krátkom úseku sleduje, ľavým brehom obmýva pole *Súdraž*, pravým brehom obmýva úpätie vrchu *Vápno* s , preteká severnou časťou územia obce Hrnčiarske Zalužany, vteká do intravilánu obce a ústi v  do Suchej ako jej ľavostranný prítok. 
Vodný tok *Zalužiansky potok* má jeden bezvýznamný bezmenný prítok.

## Pôvod názvu
Názov vodného toku *Zalužiansky potok* na území obcí Hrnčiarska Ves a Hrnčiarske Zalužany má pôvod v názve obce Hrnčiarske Zalužany, v priestore ktorej preteká. Z druhého komponenta názvu obce, kombináciou s formantom *-iansky* a kombináciou so všeobecným podstatným menom potok s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložený z prídavného mena a z podstatného mena v podobe *Zalužiansky potok* ako súčasť veľmi početnej skupiny názvov v slovenskej toponymii, najmä hydronymii. Najstaršia písomne doložená zmienka o výskyte názvu obce je z roka  1362 v podobe *Zalusan*.   

Názov vodného toku *Zalužiansky potok* bol štandardizovaný v roku 2008.
V priestore slovenskej hydronymie potokov hydronymum *Zalužiansky potok* je jedinečným hydronymom (marec 2022).  
## Referencie

 
Kategória:Vodné toky v okrese Poltár 
Kategória:Potoky na Slovensku 
Kategória:Vodné toky v Juhoslovenskej kotline
Parvulín

**Parvulín** je najmenší známy proteín s prolylizomerázovou aktivitou. Katalyzuje ''cis''-''trans'' izomerizáciu prolínu v peptidových väzbách. Táto bielkovina má 92 aminokyselín a bola objavená v *[[E. coli]]* v roku 1994. Parvulín nemá žiadnu homológiu s väčšími prolylizomerázami, ako sú cyklofilín a FKBP, ale má spoločné štruktúrne znaky so subdoménami iných proteínov, ktoré sa účastnia prípravy sekretovaných bielkovín pre export z buniek.

Parvulín má porovnateľnú aktivitu s väčšími prolylizomerázami, keď je jeho substrátom krátky peptid, ktorý obsahuje prolín, ale má nižšiu aktivitu s biologickými substrátmi, pravdepodobne pretože väčšie molekuly majú lepšiu schopnosť viazať svoje substráty. Samotný parvulín obsahuje prolín a jeho skladanie sa dá urýchliť prítomnosťou cyklofilínu. Skladanie parvulínu môže byť i autokatalytické.

Eukaryotický homológ parvulínu, známy ako Pin1, je nutný na umožnenie prechodu z G2 fázy do M fázy v bunkovom cykle. Neprítomnosť aktivity Pin1 u ľudí bola spojená so skladaním a spracovaním prekurzorového proteínu amyloidu, ktorého produkt rozkladu je cytotoxický peptid amyloid beta, ktorý súvisí s Alzheimerovou chorobou.

Okrem Pin1 majú vyššie eukaryoty ešte dodatočný gén pre parvulín, ktorého základná sekvencia je veľmi konzervovaná u všetkých testovaných mnohobunkových organizmov, ale chýba u kvasiniek. U ľudí je lokus tohto génu na chromozóme Xq13 a kóduje dva proteíny, Par14 a Par17. Par17, ktorý sa exprimuje len u hominidov a u ľudí, je predĺžená N-koncová verzia Par14 a vzniká alternatívnou transkripčnou iniciáciou.

## Referencie

## Zdroj

Kategória:Izomerázy
Javorková (vrch v Skorušinských vrchoch)

**Javorková** () je vrch v Skorušinských vrchoch. Leží nad obcou Habovka, približne  juhovýchodne od Tvrdošína. 

## Poloha
Nachádza sa v strednej časti pohoria, v geomorfologickom podcelku Skorušina. Vrch leží v Žilinskom kraji, v okrese Tvrdošín a zasahuje na katastrálne územie obce Zábiedovo a Habovka. Najbližším sídlom je na juhozápadnom úpätí ležiaca obec Habovka, severne sa nachádza Zábiedovo a západným smerom Oravský Biely Potok. 

## Opis
Javorková sa nachádza v hlavnom hrebeni pohoria, západne od Skorušiny (). Severne susedí vrch Košiare () a Ostrý vrch (), východne Javorinky (), Skorušina a Mikulovka (), južným smerom Brestová () a Sivý vrch () a západne Mních () a Biedna (). Vrch patrí do povodia rieky Orava; južnú časť hrebeňa odvodňuje Blatná do Studeného potoka, vodu zo severných častí odvádza Zábiedovčík do Oravice. Vrcholovou časťou vedie značený chodník.

### Výhľady
Plochý vrchol Javorkovej pokrýva súvislý lesný porast, neumožňujúci ucelenejší výhľad. Z miest s riedkou alebo bez vyššej vegetácie je vidieť okolité vrchy Skorušinských vrchov, Chočských vrchov a Západných Tatier, pri vhodných podmienkach aj Malú Fatru, Oravskú Maguru, Oravské Beskydy.

## Prístup
* po  červenej značke hlavným hrebeňom:
** od západu z Oravského Bieleho Potoka cez rázc. Nad Studienkami
** od východu z Oravíc cez Skorušinu
* po  modrej značke cez rázc. Nad Studienkami:
** od severozápadu z obce Zábiedovo
** od juhozápadu zo Zuberca cez Habovku
* po  zelenej značke z Brestovej cez Mikulovku

## Referencie

## Pozri aj
* Skorušina (podcelok)
* Zoznam vrcholov v Skorušinských vrchoch

## Externé odkazy
* Poloha na turistickej mape

Kategória:Vrchy v Skorušinských vrchoch
Kategória:Tisícovky na Slovensku
Kategória:Vrchy v okrese Tvrdošín
Kategória:Habovka
Kategória:Zábiedovo
Tetrahydropyrán

**Tetrahydropyrán** (**THP**) je organická zlúčenina, ktorá pozostáva z nasýteného šesťčlenného kruhu, ktorý sa skladá z piatich atómov uhlíka a jedného atómu kyslíka. Je pomenovaný podľa pyránu, ktorý obsahuje dve dvojité väzby, a dá sa z neho získať pridaním štyroch vodíkových atómov. V roku 2013 bol jeho preferovaný názov podľa IUPAC zmenený na **oxán**. THP je bezfarebná prchavá tekutina. Deriváty THP sú však bežnejšie, než THP samotný. 2-Tetrahydropyranylové (THP-) étery vznikajú reakciou alkoholov s 3,4-dihydropyránom a bežne sa používajú ako chrániace skupiny v organickej syntéze. Tetrahydropyránový kruhový systém, teda päť uhlíkových atómov a jeden kyselíkový atóm, sú základom pyranózových cukrov, ako je napríklad glukóza.

## Štruktúra a príprava
V plynnom skupenstve existuje THP v CS symetrickej stoličkovej konformácii, ktorá má najnižiu energiu.

Jeden z bežných postupov prípravy THP v organickej syntéze je hydrogenácia 3,4-dihydropyránu pomocou Raneyho niklu.

## Tetrahydropyranylové deriváty
Aj keď THP je relatívne vzácnou zlúčeninou, tetrahydropyranylové étery sa vyskytujú v organickej syntéze bežne. Konkrétne 2-tetrahydropyranylová (THP) skupina sa využíva ako chrániaca skupina pre alkoholy. Alkoholy reagujú s 3,4-dihydropyránom, čím vznikajú 2-tetrahydropyranylové étery. Tieto étery sú odolné voči mnohým reakciám. Alkohol sa potom dá znovu obnoviť pomocou kyslo katalyzovanej hydrolýzy. Táto hydrolýza obnovuje pôvodný alkohol a 5-hydroxypentanál. THP étery odvodené od chirálnych alkoholov tvoria diastereoméry. Jednou z nevýhod týchto éterov je, že majú komplexné NMR spektrá, čo môže sťažiť analýzu.

V bežnom postupe reaguje alkohol s 3,4-dihydropyránom a kyselinou ''p''-toluénsulfónovou v dichlórmetáne pri izbovej teplote.

THP étery je možné tvoriť i v podmienkach podobných Mitsunobuovej reakcii. Alkohol reaguje s 2-hydroxytetrahydropyranylom, trifenylfosfínom a dietylazodikarboxylátom (DEAD) v tetrahydrofuráne (THF).

Chrániaca skupina sa z THP éterov bežne odstraňuje pomocou kyseliny octovej v roztoku vody/THF, pomocou kyseliny *p*-toluénsulfónovej vo vode alebo pyridínium ''p''-toluénsulfonátom (PPTS) v etanole.

## Oxány
Oxány sú zlúčeniny so šesťčlenným cyklickým éterovým kruhom, po vzore THP. Oxány majú jeden alebo viac uhlíkových atómov nahradených kyslíkovým atómom. 

## Referencie

## Pozri aj
* Pyrán
* Dioxán
* Trioxán

## Zdroj

Kategória:Étery
Kategória:Heterocyklické zlúčeniny
Kategória:Organické zlúčeniny kyslíka
Bermudské národné futbalové mužstvo

**Bermudské národné futbalové mužstvo** reprezentuje Bermudy na medzinárodných futbalových akciách, ako sú Majstrovstvá sveta a Zlatý pohár CONCACAF.

## História
Futbalový zväz bol založený v roku 1928. Bermudy sa nikdy nekvalifikovali na Majstrovstvá sveta vo futbale. Na Zlatom pohári CONCACAF sa predstavili raz a to v roku 2019. Na turnaji skončili v skupine.

## Majstrovstvá sveta

## Zlatý pohár CONCACAF

## Liga národov CONCACAF

## Externé odkazy
https://www.bermudafa.com/

## Zdroj

Kategória:Národné futbalové mužstvá
Kategória:Futbal na Bermudách
Kategória:Bermudské národné družstvá
BMP

**BMP** môže byť:
* formát grafických súborov, pozri BMP (formát)
* anglická skrátka pre *Bone Morphogenetic Protein*, pozri kostný morfogenetický proteín
* anglická skratka pre *Basic Multilingual Plane*, teda skupinu prvých 216 znakov Unicode, pozri Rovina (Unicode)#Základná viacjazyčná rovina
* ruská skratke pre *bojevaja mašina pechoty* (rus. Боевая машина пехоты), rad bojových vozidiel pechoty sovietskej resp. ruskej výroby, pozri BMP-1, BMP-2 a BMP-3
Teri Čikoš

**Terézia Čikošová**, umeleckým menom **Teri Čikoš** (* 12. september 1999, Bratislava) je slovenská speváčka, pesničkárka, hudobná pedagogička a divadelná herečka 

## Život
Pochádza z hudobníckej rodiny. V júni 2021 zavŕšila štúdium hudobno-dramatického odboru Konzervatória, Tolstého 11, Bratislava a v súčasnosti vyučuje populárny a džezový spev a herectvo v odbore spev na Súkromnej základnej umeleckej škole, Ružová dolina 29, Bratislava. Herecky účinkovala v divadelných inscenáciách v Divadle Malá scéna STU (*Malý princ*, 2016), v Divadle Nová scéna (muzikál *IAGO*) a v Divadle Arteatro (*Holocaust*, 2018), pričom zároveň obsadila hlavnú úlohu v rómskom muzikáli *Čhaj* pripravovanom na uvedenie v Malom koncertnom štúdiu Slovenského rozhlasu (2020).

V roku 2019 sa zúčastnila speváckej televíznej súťaže *[[The Voice Česko Slovensko]]* a singlom „Letná“ zloženým a producentsky zastrešeným jej mentorkou Janou Kirschner začala svoju profesionálnu hudobnú kariéru.

## Diskografia
### Štúdiové albumy
* 2022 – *[[Dievča (album Teri Čikoš)|Dievča]]*

### Single
* 2019 – „Letná“ (hudba a produkcia: Jana Kirschner)
* 2020:
** „Pozri“ (produkcia: Jozef Šebo)
** „Dievča“ (hudba: Ľuboš Šrámek)
** „Dilema“ (hudba a text: Teri Čikoš)
* 2021 – „Medzi nami“ (text: Teri Čikoš, Laco Ontko, hudba: Juraj Kupec)

## Referencie

## Iné projekty

## Externé odkazy
* Oficiálny web
* Teri Čikoš na sociálnej sieti Instagram
* Teri Čikoš na sociálnej sieti Facebook


Kategória:Slovenské speváčky
Kategória:Slovenské divadelné herečky
Kategória:Slovenskí hudobní pedagógovia
Kategória:Slovenské osobnosti rómskeho pôvodu
Kategória:Osobnosti z Bratislavy
Veľká cena Austrálie 2022

**Veľká cena Austrálie 2022** (angl. **Formula 1 Heineken Australian Grand Prix 2022**), ktorá sa uskutočnila 10. apríla 2022 na pretekárskom okruhu Albert Park Circuit v Melbourne  najväčšom meste Austrálie  bola tretia Veľká cena sezóny 2022 Majstrovstiev sveta Formule 1. Bola to prvá Veľká cena Austrálie od roku 2019 po tom, ako boli predchádzajúce dva ročníky zrušené kvôli pandémii koronavírusu. Medzitým sa na trati vykonali rekonštrukčné práce, vďaka ktorým sa čas na kolo zrýchlil o 5 sekúnd.

Sebastian Vettel sa vrátil do kokpitu po dvoch vynechaných Veľkých cenách kvôli pozitívnemu testu na koronavírus a na Veľkej cene Austrálie absolvoval svoje prvé preteky v sezóne.

Formula 1 v týždni pred pretekmi tiež oznámila, že sa od sezóny 2023 budú konať tri Veľké ceny v Spojených štátoch amerických. K pretekom v Austine a Miami sa pridajú tretie preteky, ktoré sa uskutočnia v uliciach Las Vegas. Na rozdiel od ostatných Veľkých cien sa tieto preteky uskutočnia v sobotu.

Pred Veľkou cenou viedol Charles Leclerc v poradí jazdcov  pred Carlosom Sainzom a Maxom Verstappenom, ktorý vyhral predchádzajúce preteky v Saudskej Arábii.

## Priebeh kvalifikácie
Charles Leclerc získal Pole Position pred oboma jazdcami Red Bullu Maxom Verstappenom a Sergiom Pérezom. Kvalifikácia musela byť predtým dvakrát prerušená: v prvej časti kvalifikácie kolidovali Lance Stroll a Nicholas Latifi, za čo dostal Stroll trest poklesu troch miest na štarte pretekov, a v záverečnom úseku kvalifikačných jázd havaroval Fernando Alonso v dôsledku technického problému.

## Priebeh pretekov
Jazdec tímu Ferrari Charles Leclerc vyhral preteky pred Sergiom Pérezom a Georgeom Russellom z Mercedesu. Pre Leclerca to bol prvý takzvaný Grand Slam v kariére: získal Pole Position, docielil najrýchlejšie kolo pretekov a vyhral Veľkú cenu spôsobom štart-cieľ. Pre Péreza to bolo prvé umiestnenie na stupňoch víťazov v tejto sezóne a pre Georgea Russella prvé pódium u svojho nového tímu. Max Verstappen musel v 39. kole pretekov z druhého miesta odstúpiť kvôli úniku paliva v motorovom priestore, v dôsledku čoho sa jeho monopost vznietil; požiar bol rýchlo uhasený.

## Výsledky
### Kvalifikácia

**Poznámky:**
*  – Lance Stroll v kvalifikácii nezaznamenal žiadny čas kvôli kolízii s Nicholasom Latifim, ale na základe rozhodnutia stewardov mu bol povolený štart do pretekov. Za kolíziu s Latifim dostal navyše trest poklesu troch miest na štarte. Trest ale nezmenil jeho štartovú pozíciu, keďže mal aj tak štartovať ako posledný.
*  – Alexander Albon bol diskvalifikovaný kvôli nedostatku benzínu v palivovej nádrži po dokončení kvalifikácie, v dôsledku čoho nemohli komisári odobrať 1-litrovú palivovú vzorku. Na základe rozhodnutia stewardov mu bol ale povolený štart do pretekov.

### Preteky

**Poznámky:**
*  – Vrátane dodatočného bodu za najrýchlejšie kolo pretekov
*  – Lance Stroll dostal päťsekundovú penalizáciu za kľučkovanie na rovinke.

## Priebežné poradie šampionátu
;Poradie o Pohár jazdca (Top 5)

;Poradie o Pohár konštruktérov (Top 5)

## Referencie

Kategória:Formula 1 v roku 2022
Kategória:Veľká cena Austrálie
Mirebeau-sur-Bèze

**Mirebeau-sur-Bèze** môže byť:
* francúzska obec, pozri Mirebeau-sur-Bèze (obec)
* francúzsky kantón, pozri Mirebeau-sur-Bèze (kantón)
Genesia

[náhľad|Atický [lékythos (zo sviatku Genesia) od Maliara Thanata, zobrazujúci Sarpédonovo mŕtve telo, ktoré nesú Thanatos (Smrť) a Hypnos do hrobky, cca 440 pred Kr.]]
**Genesia** () bola starogrécka verejná slávnosť na počesť mŕtvych. 

V starovekých Aténach sa pri hroboch konali rôzne obrady, a to tretí, deviaty, tridsiaty deň po pohrebe a pri každoročnej príležitosti sviatku Genesia, ktorý sa podľa atického kalendára oslavoval 5. boédromióna. Hrobku bolo tiež dôležité navštevovať pri rôznych výročiach. Obzvlášť dôležité boli návštevy syna alebo adoptovaného dediča. Hrobka sa ozdobila vencami, farebnými stuhami a ľudia tam zanechali obetované jedlo, nápoje, olej a vodu. Typickým obetným darom bol zeler (selinion). Približne od roku 600 pred Kr. sa ako dar do hrobu objavuje lékythos a v rokoch 470 až 410 pred Kr. sa stal najobľúbenejším darom pre mŕtvych v Aténach. V klasickom období i ženy často navštevovali hroby svojich predkov s obetnými darmi.

Genesie sa oslavovali najmä v archaickom období (asi 800 - 500 pred Kr.). Zachovalo sa však len málo písomných zdrojov o tomto sviatku, ktorý sa praktizoval hlavne v Aténach. Počas Solónových reforiem sa pravdepodobne posilnil ich verejný kult reorganizáciou zo súkromných kultov za mŕtvych predkov a určil sa pevný dátum tohto sviatku v kalendári.

Otázkou je, či sa aj potom okrem verejného sviatku konali i súkromné Genesie, ktoré sa mohli oslavovať napr. v pamätných dňoch smrti jednotlivca alebo možno jeho narodenín. Ak by sa konal iba jediný verejný obrad, ľudia by si v ten istý deň, t. j. 5. boédromióna spoločne spomenuli na svojich mŕtvych pri hrobkách. Na druhej strane verejný obrad mohol koexistovať so súkromnými obradmi, ktoré sa konali počas celého roka. Zdá sa, že počas helénskeho obdobia (t. j. po roku 400 pred Kr.) sa Genesia prestala oslavovať. Predpokladá sa, že sa s rozšírením orientálnych kultov v Grécku oslavovala čoraz menej až nakoniec zanikla.
 
## Referencie a bibliografia

 
Kategória:Starogrécke sviatky
Malý oblý sval

**Malý oblý sval** () je priečne pruhovaný sval pretiahnutého tvaru, ktorý je jeden zo štyroch svalov ramenného pletenca.

## Štruktúra
Malý oblý sval je menší sval, ktorý je typický pre svoj pretiahnutý tvar. Rozprestiera sa pri laterálnom okraji lopatky, z kade tiež vychádzajú jeho svalové zväzky. Sval tvorí zaoblené bruško, ktoré je od podhrebeňového svalu oddelené fasciou, ďalej sval pokrýva deltový sval. Smeruje šikmo nahor cez kĺbové puzdro ramenného kĺbu, s ktorého prednou plochou splýva. Spolu s nadhrebeňovým a podhrebeňovým svalom sa upína k veľkému hrbolčeku ramennej kosti ().

### Inervácia
Do malého oblého svalu prichádza podramenný nerv, ktorý má koreňovú inerváciu v piatom krčnom stavci (C5).

## Funkcia
Funkcia je rovnaká ako pri podhrebeňovom svale, vyvoláva vonkajšiu rotáciu ramena a zabezpečuje kontakt kĺbových plôch v ramene.

## Galéria

Súbor:Teres minor muscle animation2.gif|Animácia malého oblého svalu
Súbor:Arm muscles back numbers.png|Lopatkové svaly človeka, malý oblý sval je označený číslom 6 (zadný pohľad).
Súbor:Teres minor muscle.JPG|Malý olbý sval (teres minor muscle)


## Referencie

Kategória:Svaly hornej končatiny
Mikulovka

**Mikulovka** () je vrch v Skorušinských vrchoch. Leží nad obcou Habovka, približne  juhovýchodne od Tvrdošína. 

## Poloha
Nachádza sa v strednej časti pohoria, v geomorfologickom podcelku Skorušina. Vrch leží v Žilinskom kraji, v okrese Tvrdošín a zasahuje na katastrálne územie obce Zábiedovo a Habovka. Najbližšími sídlami sú na juhozápade ležiace obce Habovka a Zuberec, severozápadne sa nachádza Zábiedovo a severne Brezovica. 

## Opis
Mikulovka sa nachádza v hlavnom hrebeni pohoria, západne od Skorušiny (). Severne susedí vrch Javorinky () a Ostrý vrch (), východne Skorušina a Osobitá (), južným smerom Mačacie diery (), Brestová () a Sivý vrch () a západne Javorková () a Mních (). Vrch patrí do povodia rieky Orava; južnú časť hrebeňa odvodňuje Blatná do Studeného potoka, vodu zo severných častí odvádza Zábiedovčík do Oravice. Vrcholovou časťou vedie značený chodník.

### Výhľady
Súvislý lesný porast neumožňuje ucelenejší výhľad. Z miest s riedkou vegetáciou je ojedinele vidieť okolité vrchy Skorušinských vrchov, Chočských vrchov a Západných Tatier, pri vhodných podmienkach aj Malú Fatru, Oravskú Maguru, Oravské Beskydy.

## Prístup
* po  červenej značke hlavným hrebeňom:
** od západu z Oravského Bieleho Potoka cez rázc. Nad Studienkami
** od východu z Oravíc cez Skorušinu
* po  modrej značke cez rázc. Nad Studienkami:
** od severozápadu z obce Zábiedovo
** od juhozápadu zo Zuberca cez Habovku
* po  zelenej značke z Brestovej

## Referencie

## Pozri aj
* Skorušina (podcelok)
* Zoznam vrcholov v Skorušinských vrchoch

## Externé odkazy
* Poloha na turistickej mape

Kategória:Vrchy v Skorušinských vrchoch
Kategória:Tisícovky na Slovensku
Kategória:Vrchy v okrese Tvrdošín
Kategória:Habovka
Kategória:Zábiedovo
Národné futbalové mužstvo Bonaire

**Národné futbalové mužstvo Bonaire** reprezentuje Bonaire na medzinárodných futbalových akciách, ako je Zlatý pohár CONCACAF a Karibský pohár. Bonaire nie je členom FIFA a tak sa nemôže zúčastniť kvalifikácii na Majstrovstvá sveta ani iných súťaží pod hlavičkou FIFA.

## História
Futbalový zväz bol založený v roku 1960 ale členom CONCACAF sa stali až v roku 2014. Do roku 2010 boli súčasťou reprezentácie . V kvalifikáciách na Zlatý pohár CONCACAF sa môžu zúčastňovať od roku 2015. 

## Zlatý pohár CONCACAF

## Liga národov CONCACAF

## Zdroj

Bonaire
Kategória:Futbal na Bonaire
Futbal
Národné futbalové mužstvo Britských Panenských ostrovov

**Národné futbalové mužstvo Britských Panenských ostrovov** reprezentuje Britské Panenské ostrovy na medzinárodných futbalových akciách, ako sú Majstrovstvá sveta a Zlatý pohár CONCACAF.

## História
Futbalový zväz bol založený v roku 1974. Britské Panenské ostrovy sa nikdy nekvalifikovali na Majstrovstvá sveta vo futbale ani na Zlatý pohár CONCACAF. Národný tím patrí medzi najhoršie tímy čo sa týka rebríčka FIFA. Nachádzajú sa na 208. mieste.

## Majstrovstvá sveta

## Zlatý pohár CONCACAF

## Liga národov CONCACAF

## Zdroj

Britské Panenské ostrovy
Kategória:Futbal na Britských Panenských ostrovoch
Kategória:Národné družstvá Britských Panenských ostrovov
Marina Vladimirovna Ovsiannikovová

**Marina Vladimirovna Ovsiannikovová**, rod. **Tkačuková** (, rod. Ткачук *Tkačuk*; * 1978, Odesa) je ruská televízna redaktorka, ktorá sa stala známou vďaka protestu proti ruskej invázii na Ukrajine vo vysielaní federálneho Prvého kanála 14. marca 2022.

## Život
Absolvovala štúdium na Kubáňskej štátnej univerzite () a Ruskej akadémii národného hospodárstva a verejnej správy prezidenta Ruskej federácie (rus. Российская академия народного хозяйства и государственной службы при Президенте Российской Федерации *Rossijskaja akademija narodnogo chozjajstva i gosudarstvennoj služby pri Prezidente Rossijskoj Federacii*). Pracovala pre kubaňskú pobočku Všeruskej štátnej televíznej a rozhlasovej spoločnosti (rus. Всероссийская государственная телевизионная и радиовещательная компания *Vserossijskaja gosudarstvennaja televizionnaja i radioveščateľnaja kompanija*).

## Protest
Počas živého vysielania spravodajskej relácie *Vremja* (rus. Время, doslova „Čas“) na Prvom kanáli 14. marca 2022 približne o 21:35 moskovského času (UTC+03:00) sa Ovsiannikovová postavila do záberu za moderátorku držiac transparent s vyobrazením ukrajinskej a ruskej vlajky a s nápisom: «No war. Остановите войну. Не верьте пропаганде. Здесь вам врут. Russians against war.» („Nie vojne. Zastavte vojnu. Neverte propagande. Klamú vám tu. Rusi proti vojne.“) Vysielanie bolo okamžite prerušené a Ovsiannikovovú zadržala polícia. Videozáznam zachycujúci incident bol odstránený aj z webu televízie.

Podľa informácií zverejnených lotyšským spravodajským portálom *[[Meduza (spravodajský portál)|Meduza]]* a ruskou štátnou tlačovou agentúrou TASS sa orgány činné v trestnom konaní chystajú obviniť Ovsiannikovovú z porušenia článku 20.3.3 Kódexu Ruskej federácie o správnych deliktoch zo dňa 30. decembra 2001 č. 195-FZ v znení federálneho zákona zo 4. marca 2022 č. 31-FZ, teda z „verejného činu smerujúceho k znevažovaniu použitia Ozbrojených síl Ruskej federácie s cieľom ochrániť záujmy Ruskej federácie, jej občanov, zachovania medzinárodného mieru a bezpečnosti“, za ktorý jej hrozí trest odňatia slobody vo výmere až 15 rokov.

Ovsiannikovová ešte pred svojím výstupom prostredníctvom ľudskoprávneho kanálu *OVD-Info LIVE* na sociálnej sieti Telegram zverejnila video, v ktorom objasnila motívy svojho činu:

## Referencie

## Externé odkazy
* Záznam s protestom na YouTube (kanál lotyšského spravodajského portálu *The Insider*)

Kategória:Osobnosti z Odesy
Kategória:Ruskí novinári
Kategória:Osobnosti rusko-ukrajinskej vojny
Podhrebeňový sval

**Podhrebeňový sval** () je trojuholníkový, priečne pruhovaný sval, ktorý zaberá väčšinu dorzálneho povrchu lopatky. Keďže patrí ku štyrom svalom ramenného pletenca, slúži ako pomocný vysúvač ramenného kĺbu a vonkajší otáčač ramenného kĺbu**.**

## Štruktúra
Podhrebeňový sval je pomerne veľký sval trojuholníkového tvaru, ktorého svalové zväzky sa zbiehajú do šľachy, pomocou ktorej sval vychádza z laterálnej strany podhrebeňovej jamy, . Sval prebieha k ramennému kĺbu, z ktorého sa upína v strede veľkého hrbolčeka ramennej kosti ().  

### Inervácia
Podobne ako pri nadhrebeňovom svale, do podhrebeňového svalu prichádza podlopatkový nerv, ktorý má koreňovú inerváciu v piatom a šiestom krčnom stavci (C5 a C6).

### Krvenie

Prítok krvi do svalu zabezpečuje podlopatková tepna ().

## Funkcia
Podhrebeňový sval vyvoláva vonkajšiu rotáciu ramena a zabezpečuje kontakt kĺbových plôch v ramene.

## Galéria

Súbor:Infraspinatus muscle back2.png|Podhrebeňový sval pri pohľade zo zadu
Súbor:Infraspinatus muscle animation.gif|Animácia podhrebeňového svalu
Súbor:Arm muscles back numbers.png|Lopatkové svaly človeka, podhrebeňový sval je označený ako číslo 8 (zadný pohľad).
Súbor:Infraspinatus muscle 1.JPG|Podhrebeňový sval (Infraspinatus muscle)


## Referencie



## Externé odkazy

Kategória:Svaly hornej končatiny
Javorinky (vrch v Skorušinských vrchoch)

**Javorinky** () je vrch v Skorušinských vrchoch. Leží nad obcou Brezovica, približne  (juho)východne od Tvrdošína. Lokalitou prechádza Medzinárodná diaľková turistická trasa E3.

## Poloha
Nachádza sa v strednej časti pohoria, v geomorfologickom podcelku Skorušina. Vrch leží v Žilinskom kraji, v okrese Tvrdošín a zasahuje na katastrálne územie obce Zábiedovo a Brezovica. Najbližšími sídlami sú severne ležiaca Brezovica, západne situované Zábiedovo a juhozápadne ležiaca Habovka. 

## Opis
Vrch Javorinky sa nachádza v rázsoche, ktorá vybieha severozápadne z masívu Skorušiny (). Severným smerom vedie vetva na Ostrý vrch (), západným pokračuje bočný hrebeň na Košiare (), južne susedí Mikulovka () a Javorková () a východne leží Skorušina, Brezový vrch () a Vajdovka (). Oblasť patrí do povodia rieky Orava a jej čiastkového povodia Oravice, kde vodu zo severných svahov odvádza potok Brezovica a Trsteník a z južných potok Zábiedovčík. Vrcholom vedie značený chodník z Trstenej na Skorušinu.

### Výhľady
Vrcholovú časť pokrýva súvislý lesný porast, ktorý neumožňuje ucelenejší výhľad. Z miest s riedkou vegetáciou a horských lúk na hrebeni je možné vidieť okolité vrchy Skorušinských vrchov a Západných Tatier, no tiež Oravské Beskydy, Oravskú Maguru, Malú Fatru a Chočské vrchy.

## Prístup
* po  zelenej značke z Trstenej cez vrchol s pokračovaním na Skorušinu
* po  žltej značke z Brezovice
* po  červenej značke hlavným hrebeňom cez Skorušinu:
** od západu z Oravského Bieleho Potoka cez rázc. Nad Studienkami a Mikulovku
** od východu z Oravíc cez Blatnú

## Referencie

## Pozri aj
* Skorušina (podcelok)
* Zoznam vrcholov v Skorušinských vrchoch

## Externé odkazy
* Poloha na turistickej mape

Kategória:Vrchy v Skorušinských vrchoch
Kategória:Tisícovky na Slovensku
Kategória:Vrchy v okrese Tvrdošín
Kategória:Brezovica (okres Tvrdošín)
Kategória:Zábiedovo